

**Σε Συνέδριο για την προώθηση της αθλητικής δραστηριότητας**

**στο σχολείο ο Πρόεδρος του ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρευρέθηκε στο Συνέδριο «A whole school approach for promoting Health-Enhancing Physical Activity - Μια πλήρης σχολική προσέγγιση για την προώθηση της σωματικής δραστηριότητας που ενισχύει την υγεία» που διοργάνωσε το Πανεπιστήμιο Frederick στη Λεμεσό, την Πέμπτη 30 Μαρτίου 2023.

Στον χαιρετισμό του ο Πρόεδρος του ΚΟΑ καλωσόρισε τους ξένους συμμετέχοντες, αναφέρθηκε στη σημασία του Συνεδρίου και δήλωσε την υποστήριξη του Οργανισμού σε τέτοιου είδους ευρωπαϊκά προγράμματα.

Το Συνέδριο έγινε στο πλαίσιο του Έργου HEPA, που συγχρηματοδοτείται από την Πρόγραμμα Erasmus+ της Ευρωπαϊκής Ένωσης. Ο ΚΟΑ συμμετέχει στην Ευρωπαϊκή Επιτροπή για το HEPA ως ο συντονιστικός Φορέας στην Κύπρο. Το Συνέδριο συντόνισε το μέλος του ΔΣ ΚΟΑ και καθηγήτρια του Πανεπιστημίου Frederick Έλενα Παπακώστα.